Uznesenie Krajského súdu Košice sp. zn. 2Sd/26/2016 z 25. 7. 2016
Uznesenie Krajského súdu Košice z 25. júla 2016, sp. zn. 2Sd/26/2016, ECLI:SK:KSKE:2016:7016200419.1
Súd: Krajský súd Košice
Spisová značka: 2Sd/26/2016
ECLI: ECLI:SK:KSKE:2016:7016200419.1
Dátum vydania: 25. 7. 2016
Forma: Uznesenie
Text rozhodnutia
Súd: Krajský súd Košice Spisová značka: 2Sd/26/2016 Identifikačné číslo súdneho spisu: 7016200419 Dátum vydania rozhodnutia: 26. 07. 2016 Meno a priezvisko sudcu, VSÚ: JUDr. Eva Baranová ECLI: ECLI:SK:KSKE:2016:7016200419.1 Uznesenie Krajský súd v Košiciach v právnej veci navrhovateľky P. U., bývajúcej v G., C. XXXX/XX, proti odporcovi Sociálnej poisťovni, ústredie, Bratislava, Ul. 29. augusta 8, o invalidný dôchodok, takto r o z h o d o l : Konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľka podala návrh na preskúmanie rozhodnutia odporcu z 08.01.2016 č. XXX XXX XXXX X. Svoj návrh podaním z 12.05.2016 vzala späť po tom, čo jej bolo doručené nové rozhodnutie Sociálnej poisťovne, ktoré zodpovedalo novému posúdeniu jej zdravotného stavu. Podľa § 250h ods.2 O.s.p. až do rozhodnutia súdu môže žalobca vziať žalobu späť. Podľa § 250d ods.3 O.s.p. súd uznesením konanie zastaví, ak žaloba bola vzatá späť (§ 250h ods.2). Podľa § 250l ods.2 O.s.p. pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou § 250a. Podľa § 492 ods.1 zákona č. 162/2015 Z.z. správny súdny poriadok konania podľa tretej hlavy piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov. Pretože navrhovateľka vzala svoj návrh späť, bolo potrebné konanie zastaviť podľa citovaných ustanovení Občianskeho súdneho poriadku. Výrok o trovách konania sa opiera o ustanovenie § 146 ods.1 písm.c) O.s.p. Poučenie: Proti tomuto uzneseniu je prípustné odvolanie v lehote 15 dní odo dňa jeho doručenia na Najvyšší súd Slovenskej republiky v Bratislave, prostredníctvom Krajského súdu v Košiciach, a to písomne v dvoch vyhotoveniach. V odvolaní sa má popri všeobecných náležitostiach (§ 42 ods.3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny, a čoho sa odvolateľ domáha.

